जाकिर हुसैन कॉलेज से छात्रों ने निकाला जुलूस
एबीवीपी-आरएसएस के विरोध में वामपंथी छात्रों का संगठन
जेएनयूके बाद डीयू में उठे विवाद पर शुक्रवार को ऑल इंडिया स्टूडेंट्स फेडरेशन (एआईएसएफ) के बैनर तले जाकिर हुसैन कॉलेज से छात्रों ने जुलूस निकाला। इसमें एबीवीपी और आरएसएस का विरोध किया गया। जुलूस बहादुरशाह जफर मार्ग होते हुए शहीद पार्क पहुंचा। अहतियात के तौर पर जुलूस मार्ग पर भारी संख्या में पुलिस बल तैनात था।
उधर जेएनयू और जामिया के छात्रों ने मंडी हाउस से जंतर-मंतर तक मार्च निकालकर प्रदर्शन किया। प्रदर्शन में शामिल छात्र-छात्राएं एबीवीपी खबरदार, मोदी सरकार होश में आओ, अभिव्यक्ति की स्वतंत्रता पर हमला नहीं चलेगा के नारे लगा रहे थे। जुलूस शहीद पार्क पहुंचकर सभा में तब्दील हो गया। यहां सभा को संबोधित करते हुए एआईएसएफ के राष्ट्रीय अध्यक्ष वलीउल्लाह कादरी ने कहा कि देश के अंदर अजीब सा माहौल पैदा हो गया। राष्ट्रवाद और राष्ट्रविरोधी के नाम पर देश को तोड़ने का प्रयास किया जा रहा है। जंतर-मंतर पर सांसद सीताराम येचुरी ने छात्रों को संबोधित किया। यह प्रदर्शन आरएसएस और एबीवीपी के विरोध में आयोजित किया गया था। साथ ही जामिया में छात्रसंघ की बहाली की मांग छात्रों द्वारा की गई।
इधर, फेसबुक पर धमकी देने के मामले में गुरमेहर से पुलिस ने किया संपर्क
नईदिल्ली | दिल्लीपुलिस के मुताबिक गुरमेहर को फेसबुक पर रेप करने और जान से मारने की धमकी देने के मामले में पुलिस गुरमेहर से संपर्क में है। गुरमेहर से फोन और ई-मेल के माध्यम से बात की जा रही है। गुलमेहर को जिस आईडी से रेप करने की धमकी दी गई है, उसकी जांच जारी है। गुरमेहर ने धमकी वाले पोस्ट के स्क्रीनशॉट पुलिस के साथ शेयर किए हैं। पुलिस का कहना है कि जल्द ही इस मामले को सुलझा लिया जाएगा।
hin_Deva awa_Deva hin_Deva hin_Deva hin_Deva hin_Deva